Γer imasiḥiyen n lqern amezwaru, anejmue mačči ţ-ţameɣra. Ţţilin deg-s ccnawi, tiẓilla akk-d leqraya d usefhem n kra n yefyar n Tira Iqedsen. (1 Ikurintiyen 14:26) D ayen i geţţilin daɣen tura deg inejmueen-nneɣ.
Nlemmed-ed seg Wedlis Iqedsen ayen i ɣ-iṣelḥen. Di taggara n smana, imasiḥiyen ţţemlilen di tjemmuyae-nsen bac ad ḥessen i yiwet n lxeṭba ireṣṣan ɣef Wedlis Iqedsen, i gtekken 30 ddqayeq. Lxeṭba-yagi teţwerri-d deg wacu i ṣelḥent Tira Iqedsen di tudert-nneɣ akk-d lweqt-nneɣ. Wid iḥeddṛen ţnadin-d deg wedlis-nsen iqedsen ifyar i d-iţţunefken. Mbeed lxeṭba-yagi, ieeggalen n tejmaet ţcaraken di tɣuri n “Lbeṛǧ n Teessast”. Taɣuri-yagi deg-s isteqsiyen iwumi ara d-ǧawben imeḥdaṛ. Teţţaṭṭaf ssaea, treṣṣa ɣef yiwen weḥric si tesɣunt yeţţusemman Lbeṛǧ n Teessast yeţwaxedmen i tɣuri. Teţeawan-aɣ a nṭebbeq imenzayen n Wedlis Iqedsen di temeict-nneɣ. Llant kteṛ n 110 000 n tjemmuyae di ddunit meṛṛa. Di mkul yiwet seg-sent qqaren aḥric-agi n Lbeṛǧ n Teessast.
Nḥeffeḍ amek ara nesselmed. Neţţemlil daɣen yiwet n tmeddit n wass di smana, deg yiwen n unejmue yebḍan ɣef tlata yeḥricen. Aḥric amezwaru i nxeddem ţ-ţaɣuri n Wedlis Iqedsen di tejmaet. Di tɣuri-yagi i gtekken 30 ddqayeq, neţţarra-d leǧwab ɣef yesteqsiyen akken a nessiweḍ a nefhem mliḥ imenzayen akk-d licaṛat n Wedlis Iqedsen. Mbeed, nxeddem Aɣerbaz n leqdic aṛebbani. Llakul-agi, i geţţaṭṭafen 30 ddqayeq, ibeddu s usenqed n weḥric seg Wedlis Iqedsen, i ɣran uqbel ieeggalen n tejmaet. Ssyin, inelmaden iţekkan di llakul-agi a d-qeddmen di cwiṭ n lweqt kra n temsal i d-heggan; ad yili uselmad ara d-yefken kra n lewṣayat akken a ɣ-ieiwen a nwennee leqraya-nneɣ d lhedṛa-nneɣ. (1 Timutawus 4:13) Γer taggara, di 30 ddqayeq, nxeddem anejmue n leqdic i ɣ-isseḥfaḍen amek ara nesselmed Adlis Iqedsen i wiyaḍ. Ţţilint deg-s kra n lxeṭbat, timeskanin akk-d yesteqsiyen i kra n imeḥdaṛ ara d-ihedṛen ɣef wayen i ten-yeenan.
Mebla ccekk, a k-yeeǧeb mliḥ uselmed yelhan n Wedlis Iqedsen i ɣ-d-iţţunefkayen deg inejmueen-nneɣ.—Iceaya 54:13.
Amek i ţwaxdamen inejmueen-nneɣ?
Anwa anejmue, seg wid i nxeddem, iwumi i tebɣiḍ aţ-ţḥedṛeḍ d amezwaru?
kab_Latn kab_Latn kab_Latn kab_Latn kab_Latn kab_Latn